গেরুয়া শিবিরে এবার অনুরাধা পাড়োয়াল

নয়াদিল্লি: লোকসভা নির্বাচনের (Lok Sabha Elections 2024) প্রাক্কালে বিজেপিতে যোগ দিলেন কিংবদন্তী সঙ্গীতশিল্পী অনুরাধা পড়োয়াল (Anuradha Paudwal Joins BJP)। শনিবার দিল্লিতে বিজেপির দফতরে দুপুর ১টা ১৫ মিনিটে গেরুয়া শিবিরে যোগ দেন সঙ্গীতশিল্পী। লোকসভা ভোটের আগে শিল্পীর বিজেপিতে যোগ দেওয়া নিয়ে নানান জল্পনা শুরু হয়েছে। অনেকেই মনে করছেন আসন্ন লোকসভা নির্বাচনে প্রার্থী হতে চলেছেন অনুরাধা।

আরও পড়ুন: কারার ওই লৌহকপাট, ভেঙে ফেল কর রে লোপাট (পর্ব ২২)

বিজেপিতে যোগদান প্রসঙ্গে অনুরাধা জানিয়েছেন, সনাতন ধর্মের সঙ্গে তাঁর যোগ দীর্ঘদিনের। যে দলে যোগ দিয়েছি সেই দলের সঙ্গে সনাতন ধর্মের গভীর সম্পর্ক রয়েছে। এমন এক দলে যোগ দিতে পেরে আমি ভীষণ আনন্দিত। আসন্ন নির্বাচনে প্রার্থী হতে চলেছেন? এই প্রশ্নের জবাবে অনুরাধা বলেন, আমি জানি না। দল যা পরামর্শ দেবে তাই হবে।