আমি লক্ষ্মী এসেছি কাকিমা, দেবের হয়ে প্রচারে ঝড় তুলল তৃণমূল কর্মী

ঘাটাল: আমি লক্ষ্মী এসেছি কাকিমা, বৌদি বাড়িতে আছেন। লক্ষীর ভাণ্ডার হাতে রাজ্য সরকারের নানান প্রকল্প নিয়ে, শাড়ি পড়ে এলাকার বাড়িতে বাড়িতে পৌঁছে যাচ্ছেন ঘাটাল পুরসভার ১৪ নম্বর ওয়ার্ডের কোননগর এলাকার লক্ষ্মীকান্ত কর্মকার। সঙ্গে রয়েছেন এলাকার মহিলা তৃণমূলের কর্মীরা। ছেলে হলেও মেয়ের সাজে দেবের হয়ে প্রচারে ঝড় তুলল ঘাটালে।

ছেলে হয়ে কেন মেয়ের সাজ, লক্ষ্মীর দাবি, এলাকার মহিলা সংগঠনকে গড়ে তুলতেই তার এই বেশ। এখন লক্ষ্মীর ওয়ার্ডে মহিলা সংগঠন খুবই শক্ত বলে দাবি লক্ষ্মীর। বাড়িতে বাড়িতে গিয়ে মহিলাদের জিজ্ঞাসা করছেন, আপনারা লক্ষীর ভাণ্ডার পাচ্ছেন? এবার আপনাদের অ্যাকাউন্টে ৫০০ টাকা বেড়ে এক হাজার ও ১২০০ টাকা পাবেন। আপনারা খুশি তো? ভোট দেবেন তো মমতা বন্দ্যোপাধ্যায়কে। ঘাটালের প্রার্থী দীপক অধিকারী (দেব) কে শুধু লোকসভা নয়, বিধানসভা ও পঞ্চায়েত ভোট আসলেই এভাবেই নিজের এলাকা ছাড়িয়ে অন্য এলাকাতেও প্রচারে বেরিয়ে পড়েন লক্ষ্মীকান্ত। লক্ষ্মী এভাবে প্রচারে বেরিয়ে খুশি এলাকার মহিলা তৃণমূল কর্মীরাও। ছেলে হয়ে মেয়ের পোশাকে দেবের সমর্থনে প্রচারে যে ঝড় তুলছে তা বলাই বাহুল্য।