খোলা পিঠে কিসের ইঙ্গিত শ্রীলেখার!

কলকাতা: বরাবরই ঠোঁটকাটা শ্রীলেখা। নানান সময় নানান মন্তব্যে বিতর্কে জড়িয়েছেন। সম্প্রতি অভিনেত্রীর একটি ইঙ্গিতপূর্ণ পোস্ট নিয়ে ফের সোশ্যাল মিডিয়ায় আলোচনা শুরু হল। বাড়ির ব্যালকনিতে দাঁড়িয়ে পিঠ দেখিয়ে দুটি ছবি পোস্ট করেছেন অভিনেত্রী শ্রীলেখা মিত্র (Sreelekha Mitra)। খোলা চুলে শাড়ির সঙ্গে পরেছেন কালো অফশোল্ডার ব্লাউজ, উন্মুক্ত পিঠে শোভা পাচ্ছে ট্যাটু। পোস্টের ক্যাপশানে লিখেছেন, ‘এপিঠ ওপিঠ করার অভ্যাস নেই তাই’।

অভিনেত্রী শ্রীলেখা মিত্রর সোশ্যাল মিডিয়া পোস্ট

আরও পড়ুন: কারার ওই লৌহকপাট, ভেঙে ফেল কর রে লোপাট (পর্ব-২০)

শ্রীলেখার পিঠে যে ট্যাটুটি দেখা যাচ্ছে তা অবশ্য নতুন নয়, বহুদিন আগেই এই ট্যাটু করিয়েছিলেন তিনি। থাইল্যান্ডের একটি নকশা অনুযায়ী সূর্য আঁকা রয়েছে অভিনেত্রীর পিঠে। এই ট্যাটুর অর্থ ‘শক্তি’। শ্রীলেখার পোস্ট দেখে অনেকেই অনুমান করেছেন বর্তমান রাজনৈতিক প্রেক্ষাপটেই এই পোস্ট। একাধিক দলবদলুদের খোঁচা দিয়েই এই পোস্ট করেছেন বলেই অনুমান। শ্রীলেখার পোস্টে নানান মন্তব্য উঠে এসেছে। কিছু মন্তব্যের আবার সোজা-সাপটা জবাবও দিয়েছেন অভিনেত্রী। একজন শ্রীলেখাকে প্রশ্ন করেছেন, ‘একে কি তারা-পিঠ বলা যায়? উত্তরে অভিনেত্রী লিখেছেন, একতারাও বলা যেতে পারে। কেউ আবার মজা করে লিখেছেন, পবিত্র পীঠস্থান।

আরও পড়ুন: ওটিটিতে আসছে রবিনসন স্ট্রিটের পার্থ রহস্য

সামনেই ২৪-এর লোকসভা নির্বাচন। চিরকালই বামমনস্ক শ্রীলেখা। গত বিধানসভা নির্বাচনের আগে তাঁকে লাল নিশানের হয়ে প্রচারেও দেখা গিয়েছিল। এবার নির্বাচনী ময়দানে আবারও নাকি নামতে চলেছেন অভিনেত্রী। কানাঘুষোয় শোনা যাচ্ছে, শ্রীলেখা মিত্রও নাকি ২৪-এর ভোটে লড়ছেন। CPIM-এর প্রার্থী তালিকায় বিশেষ চমকই নাকি টলিউডের জনপ্রিয় অভিনেত্রী শ্রীলেখা। হুগলিতেই নাকি রচনা, লকেটদের বিরুদ্ধে লড়বেন তিনি। জল্পনা কি সত্যি হবে? উত্তর এখন সময়ের অপেক্ষায়।