দূরদর্শনে ‘দ্য কেরালা স্টোরি’, ‘রাজনৈতিক প্রোপাগান্ডা’ তোপ বিজয়নের

তিরুবনন্তপুরম: ২০২৩-এর ৫ মে প্রেক্ষাগৃহে মুক্তি পেয়েছিল ‘দ্য কেরালা স্টোরি’। সুদীপ্ত সেন (Sudipto Sen) পরিচালিত ও বিপুল শা (Vipul Amrutlal Shah) প্রযোজিত ‘দ্য কেরালা স্টোরি’ (The Kerala Story) ছবি ঘিরে বিতর্কের ঝড় উঠেছিল সর্বত্র। কেউ ছবিটিকে সমর্থন করেছেন, কেউ আবার ছবির বিপক্ষে সরব হয়েছেন। কখনও রাজনৈতিক ভাবে, তো কখনও আবার চর্চায় উঠে এসেছে ছবিতে সাম্প্রদায়িকতাকে প্রশ্রয় দেওয়ার প্রসঙ্গ। এবার ফের একবার আলোচনার কেন্দ্রবিন্দুতে উঠে এল সুদীপ্ত সেনের এই ছবির প্রসঙ্গ। কেরলের মুখ্যমন্ত্রী পিনারাই বিজয়ন (Pinarayi Vijayan) দূরদর্শনে ‘দ্য কেরালা স্টোরি’ সম্প্রচারের সিদ্ধান্তের তীব্র নিন্দা করেছেন। পাবলিক ব্রডকাস্টারকে এই বিতর্কিত সিনেমাটির প্রদর্শন না করার আহ্বান জানিয়েছেন মুখ্যমন্ত্রী।

আরও পড়ুন: কারার ওই লৌহকপাট, ভেঙে ফেল কর রে লোপাট (পর্ব ৩৪)

দূরদর্শনের তরফে জানানো হয়েছে ৫ এপ্রিল, শুক্রবার সম্প্রচারিত হবে ‘দ্য কেরালা স্টোরি’। এই প্রসঙ্গেই এক্স হ্যান্ডেলে পিনারাই লিখেছেন, লোকসভা নির্বাচনের (Lok Sabha Elections 2024) আগে এই ছবি সাম্প্রদায়িক অস্থিরতাকে আরও বাড়িয়ে তুলবে। দূরদর্শন (Doordarshan)-কে বিজেপি (BJP) এবং আরএসএসের জন্য প্রচার মেশিন না হওয়ার আর্জি জানিয়েছেন কেরলের মুখ্যমন্ত্রী। তিনি বলেছেন, মেরুকরণে উস্কানি দেওয়া ‘দ্য কেরালা স্টোরি’ ছবিটি সম্প্রচারের যে সিদ্ধান্ত দূরদর্শন নিয়েছে তা অত্যন্ত নিন্দনীয়। কেরালা ঘৃণার পরিবেশ তৈরির জন্য এই ধরনের বিদ্বেষপূর্ণ প্রচেষ্টার বিরোধিতা সবসময় চলবে।

The decision by @DDNational to broadcast the film ‘Kerala Story’, which incites polarisation, is highly condemnable. The national news broadcaster should not become a propaganda machine of the BJP-RSS combine and withdraw from screening a film that only seeks to exacerbate…

— Pinarayi Vijayan (@pinarayivijayan) April 4, 2024

আরও পড়ুন: আজব কাণ্ড! ট্রেনের মাথায় চেপে দিল্লি থেকে কানপুর গেল যুবক

উল্লেখ্য, গত বছর কেরল হাইকোর্ট এই ছবির মুক্তিতে স্থগিতাদেশ দিতে অস্বীকার করেছিল। আদালতের পক্ষ থেকে স্পষ্ট জানানো হয়েছিল, সামগ্রিকভাবে কোনও নির্দিষ্ট সম্প্রদায়ের বিরুদ্ধে আপত্তিকর কিছু নেই ছবির ট্রেলারে। সেন্ট্রাল বোর্ড অফ ফিল্ম সার্টিফিকেশন (CBFC) সিনেমাটি পরীক্ষা করে দেখেছে যে এটি জনসাধারণের প্রদর্শনের জন্য উপযুক্ত। পাশাপাশি, ছবি মুক্তির তিন দিনের মাথায় পশ্চিমবঙ্গে নিষিদ্ধ হয়েছিল এই ছবি। এই সিনেমায় যে যব দৃশ্য দেখানো হয়েছে তা রাজ্যের শান্তি-শৃঙ্খলা রক্ষায় বিপজ্জনক বলে জানিয়ে ছবির প্রদর্শন বন্ধ করেন মুখ্যমন্ত্রী মমতা বন্দ্যোপাধ্যায়।